Tromsö hefur samþykkt tilboð Start í kantmanninn Aron Sigurðarson . Hinn 24 ára gamli Aron hefur leikið með Tromsö undanfarin tvö tímabil . Í samtali við Verdens Gang segir Svein-Morten Johansen , íþróttastjóri Tromsö , að Aron hafi ekki viljað skrifa undir nýjan samning við félagið . Samningur hans rennur út eftir næsta tímabil og til að eiga ekki á hættu á að missa hann fyrir ekki neitt ákvað Tromsö að selja Aron . Tveir Íslendingar leika með Start ; Kristján Flóki Finnbogason og Guðmundur Andri Tryggvason . Jóhannes Harðarson er aðstoðarþjálfari liðsins . Start er nýliði í norsku úrvalsdeildinni .